### | | | | --- | --- | | | | | --- | | **Byråd** 24. april 2017 Sagsnr. 710-2017-7322 Dok.nr. 710-2017-101246 Sagsbehandler DPMHEN | | 54.                 Overførsel af rådighedsbeløb fra 2016 til 2017 (anlæg) - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal hvert år godkende, at uforbrugte
rådighedsbeløb på anlægsprojekter overføres til næste år.

I forbindelse med regnskabsafslutningen for 2016 har Job og
Økonomi derfor gjort status på alle anlægsprojekter. En del projekter er
igangværende og afsluttes først senere. Til de igangværende anlægsprojekter
søges uforbrugte rådighedsbeløb overført til 2017.

**VURDERING**

Nedenstående tabel viser forslag til overførsel af
uforbrugte rådighedsbeløb fra 2016 til 2017 sammenlignet med overførslen fra
2015 til 2016. Der er samlet set tale om overførsel af et større uforbrugt
rådighedsbeløb (netto) fra 2016 sammenlignet med 2015, hvilket primært skyldes
overførslerne indenfor jordforsyningsområdet.

|  |  |  |
| --- | --- | --- |
| **Område (netto i 1.000 kr.)**      (+ = mindreforbrug / - = merforbrug) | **Uforbrugte**  **rådighedsbeløb overført fra**  **2015 til 2016** | **Forslag til uforbrugte rådighedsbeløb som overføres fra 2016 til 2017** |
| Det skattefinansierede område, ekskl. jordforsyning | 104.539 | 91.106 |
| Jordforsyning, udgifter | 36.496 | 44.456 |
| Jordforsyning, indtægter | -84.594 | Naja Kjær |
| **Overførsel i alt** | **56.441** | **100.684** |
| Herudover allerede overført ved særskilt byrådsbehandling,  skattefinansieret område | 0 | 18.955 |
| Herudover allerede overført ved særskilt byrådsbehandling,  jordforsyningsområdet | 0 | 2.000 |

***Skattefinansieret område, ekskl. jordforsyning***

På det skattefinansierede område (ekskl. jordforsyning) søges
der om overførsel af uforbrugte rådighedsbeløb på 91,1 mio. kr. til at
færdiggøre igangværende anlægsprojekter.

Oversigten over alle projekter, hvor der overføres
rådighedsbeløb til 2017, er vedlagt som bilag.

Ultimo 2016 var der på det skattefinansierede område, ekskl.
jordforsyning et samlet uforbrugt rådighedsbeløb på 115,3 mio. kr. vedr.
igangværende projekter.

Heraf er der ved særskilte byrådsbeslutninger i marts 2017
overført 11,455 mio. kr. til nyt plejecenter i Hammel og netto 7,5 mio. kr. til
ny brandstation i Hadsten, i alt 18,955 mio. kr.

I forbindelse med regnskabsafslutningen for 2016 tilføres
kassen netto 5,24 mio. kr. på igangværende projekter. Heraf vedrører 3,5 mio.
kr. rådighedsbeløb på projektet ”ESCO på skoleområdet”.  Beløbet vedrører
udgifter til drift og vedligehold af de tekniske installationer samt uddannelse
af de tekniske servicemedarbejdere. Udgifterne vil blive afholdt i en 10-årig
periode og indarbejdes derfor i driftsbudgettet for 2018-21. Anlægsbevillingen
reduceres i medfør heraf med 3,5 mio. kr.

De største rådighedsbeløb, der foreslås overført til 2017,
fremgår nedenfor:

· Opførelse af haller i [adresse] (hal i Hadsten), 24,1 mio. kr.

· ESCO på skoleområdet, 7,8 mio. kr.

· Grundkapitalindskud, 7,2 mio. kr.

· Energibank, 6,7 mio. kr.

· Infrastrukturfond, 6,0 mio. kr.

· Etablering af ventilation, [adresse], 5,9 mio. kr.

I alt søges der om overførsel af 91,1 mio. kr. til 2017 på
det skattefinansierede område.

Det bemærkes, at der på enkelte projekter overføres et merforbrug
til 2017. Merforbruget skyldes fortrinsvis, at der mangler at blive udbetalt
tilskud fra forskellige statslige puljer. Det drejer sig blandt andet om
projekterne ”Silas Lassen og cykelprojekter 2014”, ”Adgangsforhold på
Trækstien” og ”Statsrefusion vedr. nedrivningspuljen”.

***Jordforsyningsområdet***

På jordforsyningsområdet søges der udelukkende overført
rådighedsbeløb på de igangværende anlægsprojekter, hvor Byrådet har givet en
anlægsbevilling. I forbindelse med budgetlægningen for 2017-20 er der afsat nye
rådighedsbeløb til de anlægsprojekter, der forventes igangsat i budgetperioden
2017-20.

Der søges om overførsel af urealiserede indtægter på 34,9
mio. kr., hvoraf en del vedr. salgsindtægter fra før 2016. Overførslen af
indtægter på 34,9 mio. kr. er lavere end sidste års overførsel, hvilket primært
kan tilskrives, at der er solgt flere boliggrunde og erhvervsgrunde i 2016 end
budgetteret.

Der er herudover indarbejdet rådighedsbeløb i 2017 i.f.m.
budgetlægningen på jordforsyningsområdet, der også var afsat i 2016 og således
ikke skal overføres i denne sag.

Der søges herudover om overførsel af uforbrugte
rådighedsbeløb på i alt 44,5 mio. kr. til udgifter på byggemodningsområdet og
køb af arealer, primært i Dommerparken i Hammel.

Netto søges der om overførsel af mindreudgifter på 9,6 mio.
kr. på jordforsyningsområdet.

Der er allerede overført 2,0 mio. kr. fra 2016 til 2017
vedr. overtagelse af 4 ejendomme til realisering af det nye plejecenter, der
ligger i [adresse] i Hammel.

**ØKONOMI**

Det foreslås, at der overføres uforbrugte rådighedsbeløb på
i alt netto 100,684 mio. kr. til 2017 til færdiggørelse af igangværende
anlægsprojekter.

Med baggrund i en vurdering af de forventede udgifter til at
færdiggøre anlægsprojekterne foreslår Job og Økonomi, at der overføres
uforbrugte rådighedsbeløb jf. nedenstående oversigt. I vedlagte bilag vises den
økonomiske status for de enkelte anlægsprojekter.

|  |  |
| --- | --- |
| **Område (netto i 1.000 kr.)**  (+ = mindreforbrug / - = merforbrug) | **Forslag til uforbrugte rådighedsbeløb, som overføres fra 2016 til 2017** |
| **Det skattefinansierede område, ekskl. jordforsyning** |  |
| Økonomiudvalget | 14.963 |
| Teknik- og Miljøudvalget | 49.058 |
| Børne- og Skoleudvalget | 2.799 |
| Social- og Sundhedsudvalget | -1.648 |
| Kultur- og Fritidsudvalget | 25.934 |
| **Skattefinansieret område i alt** | **91.106** |
| **Jordforsyning (netto) i alt** | **9.578** |
|  |  |
| **Overførsel i alt** | **100.684** |

**INDSTILLING**

Direktøren for Job og Økonomi indstiller til Byrådet:

1. At Byrådet godkender tillæg til rådighedsbeløb på i alt netto
100.684.000 kr. i 2017 til videreførelse af igangværende anlægsprojekter.

2. At rådighedsbeløbene finansieres af kassebeholdningen.

3. At Byrådet reducerer anlægsbevillingen til ESCO på skoleområdet med
3.500.000 kr.

**BESLUTNING**

***Økonomiudvalget, 18. april 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Overførsel af rådighedsbeløb fra 2016 til 2017 (anlæg) | 710-2017-69992 |